Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 1 Pv 397/12/4404	Nové Zámky, 13.7.2012
EEČ : 2-33-109-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Dňa 25.04.2012 v čase asi o 19.15 h XXXXX  na Ulici XXXXX, pri  tom, ako komunikoval  s poškodenou XXXXX, ktorá sa nachádzala  v okne prízemného bytu, z náprsného vrecka mikiny jej zobral mobilný telefón značky Samsung S 5230 spolu so SIM kartou v hodnote cca 100,00 €, čím poškodenej XXXXX spôsobil škodu v uvedenej výške.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
           Vykonaným skráteným vyšetrovaním bolo zistené a preukázané, že  XXXXX dňa 25.04.2012 v čase okolo 19.15 h v XXXXX, na Ulici XXXXX  číslo 20, pri tom ako komunikoval s poškodenou XXXXX, ktorá bola v okne prízemného bytu, jej zobral z náprsného vrecka športovej mikiny mobilný telefón Samsung S 5230, IMEI: XXXXX, spolu so SIM kartou na telefónne číslo 0910 815116, čím uvedeným konaním spôsobil pre poškodenú XXXXX, narodenú  XXXXX, trvale bytom XXXXX,  XXXXX, prechodne  bytom XXXXX, XXXXX, škodu vo výške  asi 100,00 €.
           Obvinenému XXXXX bolo dôkazmi vykonanými v prípravnom konaní spáchanie skutku preukázané. Obvinený  sa ku skutku doznal, svoje konanie oľutoval.

       V mieste trvalého bydliska nemajú o obvinenom bližšie informácie, na pracovisku 
je hodnotený kladne. V priestupkovom konaní  (okrem dopravného priestupku v roku 2010) nebol sankcionovaný. Z odpisu z registra trestov vyplýva, že dosiaľ súdne trestaný nebol.
         Podľa § 216 odsek 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov,  môže prokurátor so súhlasom obvineného po vznesení obvinenia  do podania obžaloby na návrh policajta, alebo aj bez návrhu podmienečne zastaviť trestné stíhanie, ak
         a/ vyhlási, že spáchal  skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo  vykonané slobodne, vážne a zrozumiteľne,
         b/ nahradil škodu, ak bola činom spôsobená,  alebo s poškodeným o jej náhrade uzavrel dohodu alebo urobil  iné potrebné opatrenia na jej náhradu,  a 
         c/ vzhľadom na osobu obvineného, s prihliadnutím na jeho doterajší život a na okolnosti prípadu, možno takéto rozhodnutie  považovať za dostačujúce.
          Vzhľadom na tieto skutočnosti možno vyvodiť záver, že podmienečným  zastavením trestného stíhanie bude splnený účel Trestného zákona a trestného konania a že  pokračovanie v trestnom konaní, ďalšie prerokovanie veci a uloženie trestu nie je potrebné a účelné.
          Možno tiež dôvodne očakávať, že v skúšobnej dobe, ktorá bola obvinenému určená na dobu jedného roka, sa obvinený osvedčí a nebude potrebné pokračovať v trestnom stíhaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Sopkuliaková
prokurátorka